Document ID: /roh_data/filtered/fineweb-2-filterrobots_roh.jsonl.gz/29372

Suenter la cunvegna en la dispita d'atom cun l’Iran, ha il cussegl da segirtad da l'ONU votà a New York unanimamain persuenter d'abolir las sancziuns. Quai è l’emprim pass suenter il cumpromiss da Vienna ch’ils stadis cun dretg da veto tar l’ONU e la Germania han chattà cun l’Iran.
Propi abolidas vegnan las sancziuns pir, cura che l’Iran ha ademplì sias obligaziuns formuladas en la cunvegna d'atom. Las sancziuns cumpiglian contos bloccads, scumonds da viagiar e sancziuns economicas. Betg inclus en la cunvegna è l’embargo d’armas.
RR Novitads 16:00